作者：曹勋
词牌/韵律：选冠子

paragraphs: 细柳排空，高榆拥岸，乍觉楚天秋意。
凉随夜雨，望极长淮，孤馆漫成留滞。
天净无云，浪痕清影，窗户闲临烟水。
叹驱驰尘事，殊喜萧散，暂来闲适。
常思念、圣主垂衣，临朝北顾，泛遣聊宽忧寄。
輶轩载揽，虎节严持，谈笑挂帆千里。
凭仗皇威，滥陪枢管，一语折冲遐裔。
待归来，瞻对龙颜，须知有喜。